ประกาศกองบริหารการคลังเรื่อง จรรยาบรรณของผู้ปฏิบัติงานด้านพัสดุของกองบริหารการคลังกรมบังคับคดี--------------------------------- เพื่อให้การดําเนินงานของผู้ปฏิบัติงานด้านพัสดุของกองบริหารการคลังกรมบังคับคดีเป็นไปตาม หลักเกณฑ์ของการปฏิบัติงานด้านพัสดุซึ่งต้องมีความซื่อสัตย์สุจริต รอบคอบ ระมัดระวัง ดูแลรักษาผลประโยชน์ ของกรมบังคับคดีจึงเห็นสมควรให้มีจรรยาบรรณของผู้ปฏิบัติงานด้านพัสดุ " ผู้ปฏิบัติงานด้านพัสดุ " หมายถึง เจ้าหน้าที่ซึ่งดํารงตําแหน่งที่มีหน้าที่เกี่ยวกับการพัสดุ หรือได้รับ แต่งตั้งจากหัวหน้าส่วนราชการให้มีหน้าที่ปฏิบัติ ตามระเบียบสํานักนายกรัฐมนตรีว่าด้วยการพัสดุ พ.ศ. 2535 และหมายรวมถึงเจ้าหน้าที่ผู้มีหน้าที่เกี่ยวกับการจัดซื้อจัดจ้างหรือการบริหารพัสดุ หรือผู้ที่ได้รับมอบหมายจาก ผู้มีอํานาจให้ปฏิบัติหน้าที่เกี่ยวกับการจัดซื้อจัดจ้างและบริหารพัสดุของหน่วยงานภาครัฐตามพระราชบัญญัติ การจัดซื้อจัดจ้างและบริหารพัสดุภาครัฐ พ.ศ. 2560 "การพัสดุ" หมายถึง การซื้อ การจ้าง การเช่า การจัดทําเอง การจ้างที่ปรึกษา การจ้างออกแบบ การจ้าง ควบคุมงาน การแลกเปลี่ยน การเช่า การควบคุม การจําหน่าย ตามระเบียบสํานักนายกรัฐมนตรีว่าด้วยการพัสดุ พ.ศ. 2535 พระราชบัญญัติการจัดซื้อจัดจ้างและบริหารพัสดุภาครัฐ พ.ศ. 2560 และการดําเนินการอื่นๆ ที่กําหนดไว้ในกฎหมายระเบียบและข้อบังคับว่าด้วยการพัสดุ ผู้ปฏิบัติงานด้านพัสดุผู้ใดฝ่าฝืนไม่ปฏิบัติตามข้อใดข้อหนึ่ง ดังจะกล่าวต่อไปนี้ ให้ถือว่าผู้นั้นประพฤติผิด จรรยาบรรณและวินัยของกรมบังคับคดีข้อ ๑ วางตนเป็นกลาง ในการดําเนินการเกี่ยวกับพัสดุข้อ ๒ ปฏิบัติหน้าที่ด้วยจิตสํานึก และด้วยความโปร่งใส สามารถให้ผู้มีส่วนเกี่ยวข้องตรวจสอบได้ทุกเวลาข้อ ๓ มีความมุ่งมั่นในการที่จะพัฒนาตนเอง และพัฒนางาน โดยเรียนรู้ถึงเทคนิควิทยาการใหม่ๆ เพิ่มเติม อยู่เสมอ และนํามาใช้ปฏิบัติงานให้รวดเร็ว มีประสิทธิภาพและประสิทธิผลดียิ่งขึ้นข้อ ๔ ปฏิบัติหน้าที่โดยยึดถือกฎหมาย กฎ ระเบียบปฏิบัติของทางราชการอย่างเคร่งครัดข้อ ๕ ดําเนินการให้มีการใช้จ่ายเงิน และทรัพย์สินของหน่วยงานอย่างประหยัด คุ้มค่า และให้เกิดประโยชน์สูงสุดข้อ ๖ คํานึงถึงประโยชน์ของหน่วยงานและประโยชน์ส่วนรวมของทางราชการเป็นหลัก โดยคํานึงถึงความ ถูกต้อง ยุติธรรม และความสมเหตุสมผลข้อ ๗ ปฏิบัติงานร่วมกับผู้บังคับบัญชาและผู้ร่วมงานด้วยความเอาใจใส่ โดยให้ความร่วมมือช่วยเหลือในเรื่อง การให้ความคิดเห็นตามหลักวิชาการ แก้ไขปัญหาร่วมกันและการพัฒนางานข้อ ๘ ไม่เรียก รับ หรือยอมรับทรัพย์สิน หรือผลประโยชน์อย่างใดทั้งโดยตรงและโดยอ้อมจากผู้ขาย ผู้รับจ้าง หรือผู้มีส่วนเกี่ยวข้องที่เข้ามามีนิติสัมพันธ์กับทางราชการเกี่ยวกับการพัสดุเพื่อตนเองหรือผู้อื่นโดยมิชอบข้อ ๙ ปฏิบัติต่อผู้ขาย ผู้รับจ้าง หรือผู้มีส่วนเกี่ยวข้องที่เข้ามามีมติสัมพันธ์กับทางราชการเกี่ยวกับการพัสดุ รวมถึงการฟังผู้มาร้องเรียน ร้องทุกข์ ด้วยความเป็นธรรมเอื้อเฟื้อ มีน้ําใจ แต่ทั้งนี้การปฏิบัติดังกล่าวต้องไม่เป็น ปฏิปักษ์ต่อการแข่งขันอย่างเสรีและเป็นธรรมข้อ ๑๐ ให้ความร่วมมือกับทุกฝ่ายในการเสริมสร้างมาตรฐานในการปฏิบัติงานของเจ้าหน้าที่ผู้เกี่ยวข้องกับ งานพัสดุ ให้สามารถพัฒนางานจนเป็นที่ยอมรับโดยทั่วไปว่าเป็นวิชาชีพเฉพาะสาขาหนึ่งข้อ ๑๑ ผู้บังคับบัญชาด้านพัสดุพึงใช้ดุลพินิจในการปฏิบัติงาน และในการส่งเสริม สนับสนุน การให้ คําปรึกษา คําแนะนํา และรับฟังความคิดเห็นของผู้ปฏิบัติงานอย่างมีเหตุผลข้อ ๑๒ ผู้บังคับบัญชาด้านพัสดุพึงควบคุม ตรวจสอบ ดูแล และกําชับให้ผู้ปฏิบัติงานประพฤติปฏิบัติตาม จรรยาบรรณนี้อย่างเคร่งครัด ในกรณีที่พบว่ามีการประพฤติปฏิบัติที่ไม่เป็นไปตามจรรยาบรรณนี้ ให้ดําเนินการ ตามควรแก่กรณี เพื่อให้มีการดําเนินการให้ถูกต้องตามจรรยาบรรณนี้ต่อไปผู้มีอํานาจลงนาม - ประกาศ ณ วันที่ 7 สิงหาคม พ.ศ. 2560 (ลงชื่อ) วิไล เพ็ชรประดับฟ้า (นางวิไล เพ็ชรประดับฟ้า) ผู้อํานวยการกองบริหารการคลัง